Naq kiwulak Jericó,
li Jesús yoo chi numekꞌ saꞌ li tenamit.
Aran wan jun li wiinq bꞌiom aj Zaqueo xkꞌabꞌaꞌ.
Li wiinq aꞌan,
aꞌan li nataqlan saꞌ xbꞌeenebꞌ laj titzꞌol toj.
Taaraj xnawbꞌal ani li Jesús.
Abꞌanan xbꞌan naq qꞌaxal nabꞌalebꞌ li tenamit,
inkꞌaꞌ kiru rilbꞌal xbꞌan naq kaꞌchꞌin roq.
Joꞌkan naq koo saꞌ aanil chi ubꞌej ut kitaqeꞌ saꞌ ruꞌuj jun li cheꞌ sicómoro xkꞌabꞌaꞌ re naq taaruuq taaril li Jesús xbꞌan naq aran toxnumeqꞌ.
Naq yoo chi numekꞌ aran,
li Jesús kiꞌilok taqekꞌ.
Kiril laj Zaqueo ut kixye re:
—At Zaqueo,
kubꞌen chaq chi junpaat xbꞌan naq tento naq tinhilaanq saꞌ laawochoch anaqwan,
chan.
Ut laj Zaqueo kikubꞌe saꞌ junpaat ut kixkꞌul li Jesús saꞌ rochoch chi sa saꞌ xchꞌool.
Naq li kꞌila tenamit keꞌril naq li Jesús kiꞌok saꞌ rochoch laj Zaqueo,
keꞌpoꞌ ut keꞌxye:
—Xꞌok chi hilaank saꞌ rochoch jun wiinq aj maak,
chankebꞌ.
Naq yookebꞌ chi waꞌak,
laj Zaqueo kixaqli chiru li Jesús ut kixye re:
—Qaawaꞌ,
chalen anaqwan jalan chik tinbꞌaanu.
Yijach lin jun kabꞌlal tinsi rehebꞌ li nebꞌaꞌ.
Ut wi wan anihaq xwelqꞌa kꞌaꞌru re,
kaahibꞌ wa chik xkꞌial li reeqaj tinkꞌe,
chan.
Ut li Jesús kixye:
—Li wiinq aꞌin ralal xkꞌajol ajwiꞌ laj Abraham.
Anaqwan kolbꞌil chik li wiinq aꞌin.
Laaꞌin li Kꞌajolbꞌej xinkꞌulun chixsikꞌbꞌal ut chixkolbꞌal li sachenaqebꞌ,
chan li Jesús.